1930 йылда ул дөйөм зоология бүлеген, 1931 йылда умыртҡаһыҙҙар зоологияһы бүлеген, биология факультетын етәкләй. 1932 йылдан башлап, Бөтә Союз Балыҡсылыҡ һәм Океанография Институты хеҙмәткәрҙәре менән берлектә, ул Каспий һәм Аҙау диңгеҙенең бентосын өйрәнеү буйынса ҙур эш башлай. Эш һөҙөмтәләре  буйынса, Каспий диңгеҙен Аҙау  диңгеҙендә йәшәүсе нерей ҡорттары һәм моллюск синдезияһы менән тулыландырырға ҡарар ителә. Уларҙы ташыу  1939 йылда башлана һәм бер аҙҙан һөҙөмтә  бирә, күсерелгәндәр балыҡтың яратҡан ризығына әйләнә. Был эш өсөн Зенкевич 1954 йылда Мәскәү натуралистар йәмғиәтенең 1-се премияһына лайыҡ була  .